এলাকাবাসীর দাবি, শিকদারি থেকে বারুইহাটি পর্যন্ত অন্তত ২০০টি গাছ কাটা হয়েছে। প্রতিটি গাছের মূল্য ১০ থেকে ২০ হাজার টাকা। নিমপাড়া গ্রামের মকবুল হোসেনের  দাবি, সকালে তিনি গাছগুলো যাত্রগাছী বাজারের চালকলের পাশে পড়ে থাকতে দেখেছেন। পরে তিনি জানতে পারেন তার গ্রামের খলিল গাছগুলো সাইজ করতে সালামের সমিলে নিয়ে গেছে। এ ব্যাপারে খলিলের সঙ্গে যোগাযোগ করলে তিনি জানান, তাদের চিড়া-মুড়ির ফ্যাক্টরির জন্য কাটা গাছ, গুল, খড়ি ইত্যাদি কিনে থাকেন তারা। এসবের কোনটি চোরাই বা সরকারি রাস্তার গাছ তা তিনি কীভাবে বুঝবেন। এ ব্যাপারে স্থানীয় সরকার ও প্রকৌশল অধিদপ্তরের (এলজিইডি) বাগমারা উপজেলা প্রকৌশলী মিজানুর রহমান বলেন, গাছ চুরির ঘটনায় জড়িতদের বিরুদ্ধে আইনগত ব্যবস্থা নেয়া হবে। তার মতে,  লোকবলের অভাবে গাছের নিরাপত্তা নিশ্চিত করা যাচ্ছে না। এবারে রাস্তার ধারে আরো কিছু গাছ লাগানো হবে, পাশাপাশি নিরাপত্তাও জোরদার করা হবে।